title: 2006/497/SZBP Rozhodnutie Politického a bezpečnostného výboru BiH/9/2006 z  27. júna 2006  o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine

text:
               18.7.2006

               SK

               Úradný vestník Európskej únie

               L 196/25

      ROZHODNUTIE POLITICKÉHO A BEZPEČNOSTNÉHO VÝBORU BiH/9/2006
   z 27. júna 2006
   o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine
   (2006/497/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Na základe článku 6 jednotnej akcie 2004/570/SZBP Rada poverila Politický a bezpečnostný výbor (PBV) prijímať ďalšie rozhodnutia o vymenovaní veliteľa ozbrojených síl EÚ.

               (2)

               Podľa rozhodnutia PBV BiH/6/2005 bol generálmajor Gian Marco CHIARINI vymenovaný za veliteľa ozbrojených síl EÚ pre vojenskú operáciu Európskej únie v Bosne a Hercegovine.

               (3)

               Veliteľ operácie EÚ odporučil vymenovať kontraadmirála Hansa-Jochena WITTHAUERA za nového veliteľa ozbrojených síl EÚ pre vojenskú operáciu Európskej únie v Bosne a Hercegovine.

               (4)

               Vojenský výbor EÚ podporil vymenovanie.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (6)

               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty EÚ, ktoré sú tiež buď členmi NATO alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Kontraadmirál Hans-Jochen WITTHAUER sa týmto vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 5. decembra 2006.

      V Bruseli 27. júna 2006

            Za Politický a bezpečnostný výbor

            predseda

         F.J. KUGLITSCH

      (1)  Ú. v. EÚ L 252, 28.7.2004, s. 10.


title: 2007/704/ES: Rozhodnutie Komisie z  30. októbra 2007 , ktorým sa zrušuje rozhodnutie 2001/602/ES o prijatí záväzkov ponúknutých v súvislosti s antidumpingovým konaním týkajúcim sa dovozu určitých oceľových lán a káblov s pôvodom v Českej republike, Kórejskej republike, Malajzii, Rusku, Thajsku a Turecku

text:
               31.10.2007

               SK

               Úradný vestník Európskej únie

               L 285/52

      ROZHODNUTIE KOMISIE

   z 30. októbra 2007,
   ktorým sa zrušuje rozhodnutie 2001/602/ES o prijatí záväzkov ponúknutých v súvislosti s antidumpingovým konaním týkajúcim sa dovozu určitých oceľových lán a káblov s pôvodom v Českej republike, Kórejskej republike, Malajzii, Rusku, Thajsku a Turecku
   (2007/704/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1), (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   EXISTUJÚCE OPATRENIA

               (1)

               Rada uložila nariadením (ES) č. 1601/2001 (2) konečné antidumpingové clo na dovoz určitých železných a oceľových lán a káblov s pôvodom v Českej republike, Rusku, Thajsku a Turecku (ďalej len „príslušný výrobok“).

               (2)

               Komisia rozhodnutím 2001/602/ES (3) prijala cenové záväzky, ktoré ponúkli spoločnosti Open Joint Stock Company Cherepovetsky Staleprokatny Zavod, Rusko (ďalej len „ChSPZ“) a Usha Siam Steel Ind. Public Company Ltd, Thajsko (ďalej len „Usha Siam“).

               (3)

               Komisia začala 10. augusta 2004 čiastočné predbežné preskúmanie nariadenia (ES) č. 1601/2001 v súlade s článkom 11 ods. 3 základného nariadenia, ktoré bolo rozsahovo obmedzené na posúdenie dumpingu v súvislosti s ChSPZ a iným ruským výrobcom (4).

               (4)

               Ako sa vysvetľuje v oznámení uverejnenom v Úradnom vestníku Európskej únie
                   (5), názov ChSPZ sa zmenil na Closed Joint Stock Company Severstal-Metiz s platnosťou od 1. januára 2006.

               (5)

               Komisia začala 3. augusta 2006 preskúmanie uplynutia platnosti nariadenia Rady (ES) č. 1601/2001 (6).

               (6)

               Komisia začala 22. marca 2007 (7) čiastočné predbežné preskúmanie nariadenia (ES) č. 1601/2001, ktoré bolo rozsahovo obmedzené na posúdenie dumpingu v súvislosti so spoločnosťou Usha Siam.

               (7)

               Prešetrovanie vo všetkých troch prípadoch bolo ukončené nariadením Rady (ES) č. 1279/2007 (8), ktorým sa uložili určitými zmenami a doplneniami vzhľadom na výšku ciel opatrenia voči Rusku a zrušili opatrenia voči Thajsku a Turecku.

         B.   ODVOLANIE PRIJATIA ZÁVÄZKU CLOSED JOINT STOCK COMPANY SEVERSTAL-METIZ, RUSKO

               (8)

               Ako je stanovené v odôvodneniach 199 – 203 nariadenia (ES) č. 1279/2007 a po konzultácii so všetkými príslušnými stranami, záväzok Closed Joint Stock Company Severstal-Metiz vo svojej súčasnej forme nepostačuje na zabránenie poškodzujúcemu dumpingu, keďže predstavuje značné ťažkosti pri monitorovaní a presadzovaní právnych predpisov.

               (9)

               Na základe predbežného preskúmania sa ukázalo, že od prijatia záväzku v roku 2001 sa sortiment výrobkov spoločnosti SSM výrazne zmenil.

               (10)

               V rámci záväzku boli vyrábané SWR rozdelené do veľkého počtu typov výrobkov s výraznými cenovými rozdielmi v prípade každého typu. Revíznym prešetrovaním sa potvrdilo, že spoločnosť mala veľké problémy s náležitou klasifikáciou jednotlivých typov výrobkov v súlade s podmienkami záväzku. Čiastočne to bolo spôsobené obmedzenými možnosťami účtovného systému, ktorý neumožňoval náležité rozlišovanie jednotlivých typov SWR. Podobné problémy sa už zistili pri sledovaní záväzku a vyústili do zaslania písomného upozornenia.

               (11)

               Preto sa dospelo k záveru, že záväzok je v jeho súčasnej podobe neúčinný.

               (12)

               Na tomto základe a v súlade s príslušnými ustanoveniami záväzku, ktoré splnomocňujú Komisiu jednostranne zrušiť prijatie záväzku, sa Komisia rozhodla prijatie tohto záväzku zrušiť.

               (13)

               Komisia informovala ruské orgány a príslušných ruských vyvážajúcich výrobcov o svojom návrhu zrušiť prijatie súčasného záväzku. Všetky zainteresované strany mali príležitosť vyjadriť sa.

         C.   ODVOLANIE PRIJATIA ZÁVÄZKU SPOLOČNOSTI USHA SIAM STEEL IND. PUBLIC COMPANY LTD, THAJSKO

               (14)

               Vzhľadom na zistenia, pokiaľ ide o Thajsko, a ako je uvedené v odôvodnení 209 nariadenia (ES) č. 1279/2007, antidumpingové opatrenia proti dovozu príslušného výrobku s pôvodom v tejto krajine sa zrušujú.

               (15)

               V dôsledku toho by mal byť záväzok ponúknutý spoločnosťou Usha Siam zrušený.

         D.   ZRUŠENIE ROZHODNUTIA 2001/602/ES

               (16)

               Vzhľadom na uvedené skutočnosti by sa malo rozhodnutie 2001/602/ES, ktorým sa prijali záväzky dvoch hore uvedených spoločností, zrušiť,

         ROZHODLA TAKTO:
   Článok 1
   Týmto sa zrušuje rozhodnutie 2001/602/ES.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 30. októbra 2007

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. ES L 211, 4.8.2001, s. 1. Nariadenie naposledy zmenené a doplnené nariadením (ES) č. 564/2005 (Ú. v. EÚ L 97, 15.4.2005, s. 1).

      (3)  Ú. v. ES L 211, 4.8.2001, s. 47.

      (4)  Ú. v. EÚ C 202, 10.8.2004, s. 12.

      (5)  Ú. v. EÚ C 51, 1.3.2006, s. 2.

      (6)  Ú. v. EÚ C 181, 3.8.2006, s. 15.

      (7)  Ú. v. EÚ C 66, 22.3.2007, s. 14.

      (8)  Pozri stranu 1 tohto úradného vestníka.


title: 2013/286/EÚ: Rozhodnutie Rady zo 17. mája 2013 o vymenovaní Európskeho hlavného mesta kultúry na rok 2017 v Dánsku a na Cypre a Európskeho hlavného mesta kultúry na rok 2018 na Malte

text:
               14.6.2013

               SK

               Úradný vestník Európskej únie

               L 162/9

         ROZHODNUTIE RADY
   zo 17. mája 2013
   o vymenovaní Európskeho hlavného mesta kultúry na rok 2017 v Dánsku a na Cypre a Európskeho hlavného mesta kultúry na rok 2018 na Malte
   (2013/286/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (1), a najmä na jeho článok 9 ods. 3,
   so zreteľom na odporúčanie Európskej komisie,
   so zreteľom na správy výberovej komisie zo septembra 2012 týkajúce sa výberového postupu pre Európske hlavné mestá kultúry v Dánsku a na Cypre,
   so zreteľom na správy výberovej komisie z novembra 2012 týkajúce sa výberového postupu pre Európske hlavné mesto kultúry na Malte,
   keďže:
   kritériá stanovené v článku 4 rozhodnutia č. 1622/2006/ES sú v celom rozsahu splnené,
   PRIJALA TOTO ROZHODNUTIE:
   Článok 1
   Za „Európske hlavné mesto kultúry na rok 2017“ sa vymenúva Aarhus v Dánsku a Paphos na Cypre.
   Za „Európske hlavné mesto kultúry na rok 2018“ sa vymenúva Valletta na Malte.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 17. mája 2013

            Za Radu

            predseda

         R. QUINN

      (1)  Ú. v. EÚ L 304, 3.11.2006, s. 1.


title: Rozhodnutie Rady z 25. marca 1996 o ďalšej finančnej pomoci pre Moldavsko

text:
Dôležité právne oznámenie

|

31996D0242

Úradný vestník L 080 , 30/03/1996 S. 0060 - 0061

		Rozhodnutie Radyz 25. marca 1996o ďalšej finančnej pomoci pre Moldavsko(96/242/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 235,so zreteľom na návrh Komisie [1],so zreteľom na stanovisko Európskeho parlamentu [2],keďže Moldavsko uskutočňuje základné politické a ekonomické reformy a vyvíja značné úsilie na zavedenie modelu trhového hospodárstva;keďže Moldavsko na jednej strane a Európske spoločenstvá a ich členské štáty na druhej strane podpísali Dohodu o partnerstve a spolupráci, ktorá prispeje k rozvoju neobmedzenej spolupráce;keďže moldavská vláda požiadala o finančnú podporu medzinárodných finančných inštitúcií, Európskeho spoločenstva a iných darcov na dvojstrannom základe; keďže nad odhadnutú finančnú čiastku, ktorú by mohli poskytnúť Medzinárodný menový fond (MMF) a Svetová banka, zostáva ešte v roku 1995 nepokrytý finančný rozdiel v rozsahu asi 50 miliónov USD, potrebný na podporu hospodárskych a politických reformných cieľov vytýčených moldavskou vládou;keďže Moldavsko sa s MMF dohodlo na pohotovostnom úvere určenom na podporu hospodárskeho programu krajiny; keďže túto dohodu 22. marca 1995 schválilo výkonné riaditeľstvo MMF;keďže rozhodnutím 94/346/ES [3] schválila Rada finančnú pomoc pre Moldavsko do výšky 45 miliónov ECU; keďže je však v tejto krajine potrebná ďalšia oficiálna pomoc na podporu jej platobnej bilancie, posilnenie rezervnej pozície a na zmiernenie vplyvu nutných štrukturálnych reforiem;keďže poskytnutie ďalšej dlhodobej pôžičky Moldavsku zo strany spoločenstva je vhodným opatrením na zníženie finančných záväzkov krajiny voči zahraničiu;keďže pôžičku spoločenstva by mala spravovať Komisia;keďže zmluva oprávňuje prijať toto rozhodnutie len v článku 235,ROZHODLA TAKTO:Článok 11. Spoločenstvo poskytne Moldavsku dlhodobé pôžičkové zdroje v hodnote najviac 15 miliónov ECU a so splatnosťou najviac desať rokov, určené na zabezpečenie únosného stavu platobnej bilancie, posilnenie rezervnej pozície krajiny a na uľahčenie potrebných štrukturálnych reforiem.2. Na tento účel sa Komisia splnomocňuje vypožičať si v mene Európskeho spoločenstva potrebné zdroje, ktoré poskytne Moldavsku vo forme pôžičky.3. Túto pôžičku spravuje Komisia v úzkej spolupráci s Menovým výborom a v súlade s možnými dohodami dosiahnutými medzi MMF a Moldavskom.Článok 21. Komisia sa zmocňuje, aby po porade s Menovým výborom dohodla s moldavskými orgánmi hospodárske a politické podmienky, na ktoré sa poskytnutie pôžičky viaže. Tieto podmienky musia byť v zhode s dohodami podľa článku 1 odsek 32. Komisia v pravidelných časových úsekoch, v spolupráci s Menovým výborom a v úzkej koordinácii s MMF, preskúma zhodu moldavskej hospodárskej politiky s cieľmi pôžičky a dodržanie podmienok pôžičky.Článok 31. Pôžička sa Moldavsku poskytne jednorázovo; k uvoľneniu prostriedkov dôjde v závislosti na ustanoveniach článku 2 a v závislosti na uspokojivom pokroku na strane Moldavska, dosiahnutom pri uplatňovaní dohody s MMF o pohotovostnom úvere.2. Prostriedky sa vyplatia Národnej banke Moldavskej republiky.Článok 41. Transakcie výpožičiek a pôžičiek uvedené v článku 1 sa uskutočňujú s použitím valuty rovnakého dňa. Tieto transakcie nesmú pre spoločenstvo znamenať zmenu lehôt ani riziká spojené s výmenným kurzom alebo úrokovou mierou, ani žiadne iné obchodné riziká.2. Na žiadosť Moldavska Komisia zabezpečí, aby bola medzi podmienky pôžičky zahrnutá doložka o predčasnom splatení a aby bola vykonateľná.3. Na žiadosť Moldavska, a pokiaľ okolnosti umožnia zlepšenie úrokovej miery pôžičiek, môže Komisia refinancovať všetky alebo časť svojich pôvodných pôžičiek alebo reštrukturalizovať príslušné finančné podmienky. Transakcie refinancovania alebo reštrukturalizácie musia spĺňať podmienky odseku 1. Tieto transakcie nesmú viesť k predlžovaniu priemernej doby splatnosti danej pôžičky alebo ku zvyšovaniu čiastky nesplatenej istiny ku dňu refinancovania alebo reštrukturalizácie, vyjadrené pri použití bežného výmenného kurzu.4. Všetky súvisiace náklady, ktoré spoločenstvu vzniknú pri uzatváraní a uskutočňovaní transakcií podľa tohto rozhodnutia, idú na ťarchu Moldavska.5. Menový výbor musí byť informovaný o transakciách podľa odsekov 2 a 3 najmenej raz za rok.Článok 51. Najmenej raz za rok zašle Komisia Európskemu parlamentu a Rade správu o vykonávaní tohto rozhodnutia, vrátane vyhodnotenia.Toto rozhodnutie nadobúda účinnosť dňom jeho uverejnenia v Úradnom vestníku Európskej únie.V Bruseli 25. marca 1996Za RaduPredsedaS. Agnelli[1] Ú. v. ES C 15, 20.1.1996, s. 11.[2] Ú. v. ES C 65, 4.3.1996.[3] Ú. v. ES L 155, 22.6.1994, s. 27.--------------------------------------------------


title: Rozhodnutie Komisie z  28. septembra 2011 , ktorým sa zriaďuje skupina expertov pre korupciu

text:
               30.9.2011

               SK

               Úradný vestník Európskej únie

               C 286/4

         ROZHODNUTIE KOMISIE
   z 28. septembra 2011,
   ktorým sa zriaďuje skupina expertov pre korupciu
   2011/C 286/03
   EURÓPSKA KOMISIA
   so zreteľom na Zmluvu o fungovaní Európskej únie,
   keďže:

               (1)

               V článku 67 ods. 3 zmluvy sa Európska únia poveruje úlohou zabezpečiť vysokú úroveň bezpečnosti v priestore slobody, bezpečnosti a spravodlivosti. Na dosiahnutie tohto cieľa je potrebné predchádzať organizovanej alebo inej trestnej činnosti, vrátane korupcie a bojovať proti nej.

               (2)

               Štokholmský program – Otvorená a bezpečná Európa, ktorá slúži občanom a chráni ich (1), ktorý Európska rada prijala 10. – 11. decembra 2009, vyzýva Komisiu, aby vyvinula na základe existujúcich systémov a spoločných kritérií ukazovatele na meranie úsilia v boji proti korupcii, najmä v oblastiach acquis (verejné obstarávanie, finančná kontrola atď.).

               (3)

               V oznámení Komisie Európskemu parlamentu a Rade z 22. novembra 2010 s názvom Stratégia vnútornej bezpečnosti EÚ: päť krokov k bezpečnejšej Európe (2) sa zdôrazňuje, že pretrvávajúca politická vôľa bojovať proti korupcii je mimoriadne dôležitá a že v tejto súvislosti je nevyhnutné prijať opatrenia na úrovni EÚ a vymieňať si najlepšie postupy. Uvádza sa v ňom, že Komisia v roku 2011 predloží návrh, ktorý sa bude týkať monitorovania a podpory úsilia členských štátov v boji proti korupcii.

               (4)

               V rozhodnutí Komisie zo 6. júna 2011, ktorým sa zriaďuje mechanizmus EÚ na predkladanie správ o boji proti korupcii („správa EÚ o boji proti korupcii“) (3) sa stanovujú ciele a nevyhnutné prvky na vykonávanie správy EÚ o boji proti korupcii. V súlade s rozhodnutím sa má správa uverejňovať každé dva roky počínajúc rokom 2013. Správu EÚ o boji proti korupcii má riadiť Komisia s pomocou skupiny expertov, ktorých Komisia vymenovala na základe verejného súťažného konania. Členovia skupiny expertov sa musia vyznačovať nepopierateľnými odbornými znalosťami a vysokou úrovňou integrity a uznania v oblasti boja proti korupcii.

               (5)

               V oznámení Komisie Európskemu parlamentu, Rade a Európskemu hospodárskemu a sociálnemu výboru zo 6. júna 2011 s názvom Boj proti korupcii v EÚ (4) sa stanovuje, že experti, ktorí majú pomáhať Komisii pri vypracovaní správy EÚ o boji proti korupcii, môžu pochádzať zo širokej škály oblastí, ako je presadzovanie práva, prevencia, občianska spoločnosť, a musia sa zaviazať konať v rámci svojich osobných odborných možností.

               (6)

               Z tohto dôvodu je potrebné vytvoriť skupinu expertov v oblasti boja proti korupcii a vymedziť jej úlohy a štruktúru.

               (7)

               Táto skupina by mala podporovať Komisiu pri vypracovaní správy EÚ o boji proti korupcii a iných budúcich politík Únie, ktoré sú z nej odvodené. Skupina by mala poskytovať poradenstvo najmä v záležitostiach, ako sú: určenie prierezových otázok a otázok špecifických pre jednotlivé krajiny, ktoré majú byť v každej správe, stanovenie ukazovateľov, posudzovanie výkonu členských štátov, určenie najlepších postupov, stanovenie trendov EÚ, vypracovanie odporúčaní a navrhovanie opatrení v prípade potreby.

               (8)

               Skupina by mala pozostávať zo 17 členov a zaručovať vyvážené inštitucionálne, profesionálne a geografické zastúpenie.

               (9)

               Členovia skupiny by mali ustanoviť pravidlá poskytovania informácií.

               (10)

               Osobné údaje týkajúce sa členov skupiny by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (5).

               (11)

               Funkčné obdobie členov skupiny by malo byť štyri roky a členstvo by malo byť obnoviteľné,

         ROZHODLA TAKTO:
   Článok 1
   Predmet úpravy
   Týmto sa zriaďuje skupina expertov pre korupciu (ďalej len „skupina“).
   Článok 2
   Úlohy
   Skupina plní tieto úlohy:

               a)

               radí Komisii v otázkach spojených so správou EÚ o boji proti korupcii vrátane pracovnej metódy, ako aj otázkach spojených s protikorupčnou politikou EÚ prostredníctvom ústnych a písomných príspevkov podľa potreby a po dohode s Komisiou;

               b)

               pomáha Komisii pri hodnotení vývoja protikorupčných politík na národnej, európskej a medzinárodnej úrovni a pri určovaní trendov v súvislosti s korupciou v rámci EÚ;

               c)

               pomáha Komisii pri určovaní relevantných noriem boja proti korupcii, ako aj merateľných ukazovateľov, na základe ktorých možno vykonávať hodnotenia správy EÚ o boji proti korupcii;

               d)

               pomáha Komisii pri určovaní spôsobov zefektívnenia relevantných informácií o povahe, rozsahu a príčinách korupcie v členských štátov, ako aj o účinku úsilia podniknutého proti korupcii;

               e)

               pomáha Komisii pri určovaní prierezových otázok a otázok špecifických pre jednotlivé krajiny týkajúcich sa boja proti korupcii, ktoré sú relevantné pre Úniu a členské štáty, ako aj možných odporúčaní, ktoré treba uviesť v správe EÚ o boji proti korupcii;

               f)

               radí Komisii pri vývoji metód na hodnotenie úsilia EÚ-27 v boji proti korupcii;

               g)

               pomáha Komisii pri určovaní a vymedzovaní možných relevantných opatrení a iniciatív v rámci celého spektra politík v oblasti boja proti korupcii na úrovni Únie a na vnútroštátnej úrovni;

               h)

               pomáha Komisii pri určovaní najlepších postupov a spôsobov výmeny skúseností a partnerského učenia, ktoré možno ďalej rozvíjať na úrovni Únie.

         Článok 3
   Konzultácie
   Komisia môže so skupinou konzultovať o akýchkoľvek záležitostiach týkajúcich sa správy EÚ o boji proti korupcii a politiky EÚ v tejto oblasti.
   Článok 4
   Členstvo – vymenovanie
   1.   Skupina sa skladá zo 17 členov.
   2.   Členovia sú fyzické osoby s overenými odbornými znalosťami a skúsenosťami v oblasti predchádzania korupcii v súkromnom a verejnom sektore a boja proti nej, ako aj monitorovania a/alebo hodnotenia protikorupčných politík a postupov.
   3.   Zloženie skupiny odráža vyvážené zastúpenie požadovaných odborných znalostí protikorupčnej problematiky, ako aj znalostí z iných súvisiacich oblastí, ako sú okrem iného presadzovanie práva, súdnictvo, prevencia, tvorba politiky, kontrola a/alebo dohľad, prieskum trendov, politiky a/alebo indikátory, verejný a súkromný sektor, trestné právo, hospodárske a sociálne aspekty/účinky.
   4.   Členovia sú štátnymi príslušníkmi členského štátu Európskej únie.
   5.   Členov menuje generálny riaditeľ Generálneho riaditeľstva Komisie pre vnútorné záležitosti spomedzi tých, ktorí reagovali na výzvu na podanie žiadosti o členstvo (pozri prílohu k tomuto rozhodnutiu).
   6.   Na základe výzvy na podanie žiadosti o členstvo sa uchádzači, ktorí boli pokladaní za vhodných pre členstvo v skupine, ale neboli menovaní, uvedú, ak s tým súhlasia, na rezervnom zozname. Komisia zoznam využije v prípade potreby pri vymenúvaní náhradníkov. Ak sa Komisia domnieva, že rezervný zoznam je nepostačujúci, môže výzvu na podanie žiadosti opäť uverejniť, aby vytvorila nový zoznam.
   7.   Členovia sú menovaní jednotlivo na obdobie štyroch rokov. Konajú nezávisle a vo verejnom záujme. Svoju funkciu vykonávajú dovtedy, kým nie sú nahradení alebo kým neuplynie ich funkčné obdobie. Funkčné obdobie sa môže obnoviť.
   8.   Členov, ktorí už nedokážu účinne prispievať k práci v skupine, ktorí sa vzdajú členstva, alebo ktorí nespĺňajú podmienky ustanovené v tomto článku alebo v článku 339 zmluvy, možno na zostávajúce funkčné obdobie nahradiť.
   9.   Mená členov skupiny sa uverejnia v registri expertných skupín a iných podobných útvarov Komisie (ďalej len „register“) (6) a na internetovej stránke Generálneho riaditeľstva pre vnútorné záležitosti.
   10.   Osobné údaje sa zozbierajú, spracujú a uverejnia v súlade s nariadením Európskeho parlamentu a Rady (ES) č. 45/2001 (7).
   Článok 5
   Činnosť
   1.   Skupine predsedá zástupca Komisie.
   2.   Skupina môže so súhlasom Komisie zriadiť podskupiny na preskúmanie špecifických otázok na základe pôsobnosti vymedzenej skupinou. Tieto skupiny zaniknú hneď, ako splnia svoj mandát.
   3.   Zástupca Komisie môže podľa potreby prizývať odborníkov, ktorí nie sú členmi skupiny a ktorí majú odbornú kvalifikáciu v prerokúvanej téme, aby sa zúčastnili na činnosti skupiny alebo podskupiny.
   4.   Komisia môže udeliť štatút pozorovateľa zástupcom medzinárodných, medzivládnych a mimovládnych organizácií.
   5.   Pracovné priority skupiny odrážajú potrebu koordinovanej, multidisciplinárnej a súdržnej reakcie politík na všetky aspekty korupcie.
   6.   Členovia skupiny, ako aj prizvaní odborníci a pozorovatelia dodržiavajú povinnosti zachovávať služobné tajomstvo ustanovené v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu Komisie 2001/844/ES, ESUO, Euratom (8). V prípade nedodržiavania týchto povinností môže Komisia prijať vhodné opatrenia.
   7.   Komisia zabezpečuje sekretárske služby.
   8.   Skupina predkladá svoje stanoviská a správy Komisii. Komisia môže na vydanie stanoviska alebo predloženie správy ustanoviť lehotu.
   9.   Skupina môže prijať rokovací poriadok na základe štandardného rokovacieho poriadku pre expertné skupiny.
   10.   Komisia uverejňuje náležité informácie o činnosti skupiny, a to buď ich začlenením do registra alebo prostredníctvom odkazu uvedeného v registri na internetovú stránku Generálneho riaditeľstva pre vnútorné záležitosti.
   Článok 6
   Výdavky na zasadnutia
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   V súlade s platnými ustanoveniami Komisie uhrádza Komisia účastníkom cestovné výdavky a náklady na pobyt, ktoré im vznikli v súvislosti s činnosťou skupiny.
   3.   Takéto výdavky budú hradené do výšky použiteľných súm pridelených v rámci ročného postupu prideľovania finančných prostriedkov.
   Článok 7
   Nadobudnutie účinnosti a uplatňovanie
   Toto nariadenie nadobúda účinnosť dňom jeho uverejnenia v Úradnom vestníku Európskej únie a uplatňuje sa počas 8 rokov.

      V Bruseli 28. septembra 2011

            Za Komisiu

            predseda

         José Manuel BARROSO

      (1)  Ú. v. EÚ C 115, 4.5.2010, s. 1.

      (2)  KOM(2010) 673 v konečnom znení.

      (3)  K(2011) 3673 v konečnom znení.

      (4)  KOM(2011) 308 v konečnom znení. Pozri dokument Rady 11580/11.

      (5)  Ú. v. ES L 8, 12.1.2001, s. 1.

      (6)  Členovia, ktorí majú námietky voči uverejneniu svojich mien, môžu požiadať o uplatnenie výnimky z tohto pravidla. Žiadosť o neuverejnenie mena člena skupiny expertov sa považuje za oprávnenú vtedy, ak by uverejnenie mohlo ohroziť jeho bezpečnosť či integritu alebo neprimerane obmedziť jeho súkromie.

      (7)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. Porovnaj poznámku pod čiarou 5.

      (8)  Rozhodnutie Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (Ú. v. ES L 317, 3.12.2001, s. 1).

      PRÍLOHA

         Výzva na podanie žiadostí o zaradenie do výberu expertov, ktorí budú jednotlivo menovaní

      Rozhodnutím (2011/C 286/03) z 28. septembra 2011 (1) Komisia vytvorila skupinu expertov pre korupciu. Komisia bude skupine predsedať a môže s ňou konzultovať o akýchkoľvek záležitostiach týkajúcich sa správy EÚ o boji proti korupcii a protikorupčnej politiky EÚ.
      Skupina expertov plní tieto úlohy:

                  a)

                  radí Komisii v otázkach spojených so správou EÚ o boji proti korupcii vrátane pracovnej metódy, ako aj otázkach spojených s protikorupčnou politikou EÚ prostredníctvom ústnych a písomných príspevkov podľa potreby a po dohode s Komisiou;

                  b)

                  pomáha Komisii pri hodnotení vývoja protikorupčných politík na národnej, európskej a medzinárodnej úrovni a pri určovaní trendov súvisiacich s korupciou v rámci EÚ;

                  c)

                  pomáha Komisii pri určovaní relevantných noriem boja proti korupcii, ako aj merateľných ukazovateľov, na základe ktorých možno vykonávať hodnotenia správy EÚ o boji proti korupcii;

                  d)

                  pomáha Komisii pri určovaní spôsobov zefektívnenia relevantných informácií o povahe, rozsahu a príčinách korupcie v členských štátoch, ako aj o účinku úsilia podniknutého proti korupcii;

                  e)

                  pomáha Komisii pri určovaní prierezových otázok a otázok špecifických pre jednotlivé krajiny týkajúcich sa boja proti korupcii, ktoré sú relevantné pre Úniu a členské štáty, ako aj možných odporúčaní, ktoré treba uviesť v správe EÚ o boji proti korupcii;

                  f)

                  radí Komisii pri vývoji metód na hodnotenie úsilia EÚ-27 v boji proti korupcii;

                  g)

                  pomáha Komisii pri určovaní a vymedzovaní možných relevantných opatrení a iniciatív v rámci celého spektra politík v oblasti boja proti korupcii na úrovni Únie a na vnútroštátnej úrovni;

                  h)

                  pomáha Komisii pri určovaní najlepších postupov a spôsobov výmeny skúseností a partnerského učenia, ktoré možno ďalej rozvíjať na úrovni Únie.

            Komisia preto predkladá výzvu na podanie žiadostí s cieľom vybrať členov skupiny expertov.
      Skupina expertov bude pozostávať zo 17 členov menovaných jednotlivo v súlade s článkom 4 uvedeného rozhodnutia.
      Komisia vymenuje členov jednotlivo na obdobie štyroch rokov, ktoré je možné obnoviť. Členovia poskytnú Komisii nezávislé stanovisko, nezaťažené vonkajšími vplyvmi a budú rešpektovať pravidlá zachovania dôvernosti uvedené v článku 5 rozhodnutia Komisie, ktorým sa zriaďuje skupina expertov. Zaväzujú sa konať nezávisle a vo verejnom záujme. Pri hodnotení žiadostí Komisia zohľadní tieto kritériá:

                  a)

                  preukázateľnú odbornú spôsobilosť, mimoriadne pracovné výsledky a prax (najmenej päť rokov) vrátane praxe na európskej a/alebo medzinárodnej úrovni v oblastiach činností týkajúcich sa predchádzania korupcii a boja proti nej a/alebo v súvisiacich oblastiach;

                  b)

                  dobré znalosti súčasného acquis EÚ a politík v oblasti boja proti korupcii, ako aj existujúcich protikorupčných právnych nástrojov, kontrolných a hodnotiacich mechanizmov v tejto oblasti na európskej a medzinárodnej úrovni;

                  c)

                  preukázateľnú schopnosť používať angličtinu ako pracovný jazyk;

                  d)

                  potrebu vyváženého zloženia skupiny expertov, pokiaľ ide o inštitucionálne a profesionálne zastúpenie, pohlavie a miesto pôvodu uchádzačov (2);

                  e)

                  potrebu vyváženého zastúpenia požadovaných odborných znalostí protikorupčnej problematiky, ako aj znalostí z iných súvisiacich oblastí, ako sú okrem iného presadzovanie práva, súdnictvo, prevencia, tvorba politiky, kontrola a/alebo dohľad, prieskum trendov, politiky a/alebo indikátory, verejný a súkromný sektor, trestné právo, hospodárske a sociálne aspekty/účinky;

                  f)

                  členovia skupiny musia byť štátnymi príslušníkmi členského štátu Európskej únie.

            Posúdenie kandidátov bude prebiehať na základe vyplneného životopisu (CV) a prihlášky.
      Žiadosti je možné podať iba použitím formulára žiadosti (príloha II) a vzorového CV (3). Žiadatelia by mali vo svojej prihláške jasne uviesť oblasť boja proti korupcii, v ktorej majú konkrétne odborné znalosti.
      Riadne podpísané žiadosti treba zaslať do 20 dní od dátumu uverejnia výzvy pre žiadateľov v Úradnom vestníku Európskej únie buď e-mailom alebo poštou na túto adresu:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Ak sa žiadosti posielajú e-mailom, dátum e-mailu sa považuje za dátum odoslania. Ak sa žiadosti posielajú poštou, dátum poštovej pečiatky sa považuje za dátum odoslania.
      Komisia preplatí cestovné výdavky a náklady na pobyt v súvislosti s činnosťou skupiny expertov v súlade s platnými ustanoveniami Komisie do výšky dostupných rozpočtových prostriedkov. Členovia nedostanú za vykonávanie svojich povinností žiadnu odmenu.
      Zoznam členov skupiny sa uverejní v registri expertných skupín a iných podobných útvarov Komisie („register“) (4) a na internetovej stránke Generálneho riaditeľstva pre vnútorné záležitosti.
      Osobné údaje sa zhromaždia, spracujú a uverejnia v súlade s ustanoveniami nariadenia Európskeho parlamentu a Rady (ES) č. 45/2001 (5).
      Akékoľvek ďalšie informácie poskytne pani Raluca STEFANUC, tel. +32 22953152, e-mail: raluca.stefanuc@ec.europa.eu
      Informácie o výsledkoch výzvy na podanie žiadosti o členstvo sa uverejní na internetovej stránke GR pre vnútorné záležitosti a prípadne v Úradnom vestníku Európskej únie.

         (1)  Ú. v. EÚ C 286, 30.9.2011, s. 4.

         (2)  Rozhodnutie Komisie 2000/407/ES z 19. júna 2000, ktoré sa týka rovnováhy mužov a žien vo výboroch a expertných skupinách ňou zriadených (Ú. v. ES L 154, 27.6.2000, s. 34).

         (3)  Všetky životopisy by sa mali predložiť v európskom formáte: http://www.cedefop.eu.int/transparency/cv.asp

         (4)  Členovia, ktorí majú námietky voči uverejneniu svojich mien, môžu požiadať o uplatnenie výnimky z tohto pravidla. Žiadosť o neuverejnenie mena člena skupiny expertov sa považuje za oprávnenú vtedy, ak by uverejnenie mohlo ohroziť jeho bezpečnosť či integritu alebo neprimerane obmedziť jeho súkromie.

         (5)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

         Dodatok


title: 2013/405/EÚ: Rozhodnutie zástupcov vlád členských štátov z  24. júla 2013 , ktorým sa vymenúva sudca Všeobecného súdu

text:
               30.7.2013

               SK

               Úradný vestník Európskej únie

               L 203/14

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 24. júla 2013,
   ktorým sa vymenúva sudca Všeobecného súdu
   (2013/405/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie trinástich sudcov Všeobecného súdu sa skončí 31. augusta 2013. Je namieste pristúpiť k novým vymenovaniam sudcov na obdobie od 1. septembra 2013 do 31. augusta 2019.

               (2)

               Pán Egidijus BIELIŪNAS bol navrhnutý ako kandidát na voľné miesto sudcu Všeobecného súdu.

               (3)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Egidijusa BIELIŪNASA vykonávať funkciu sudcu Všeobecného súdu,

         PRIJALI TOTO ROZHODNUTIE:
   Článok 1
   Pán Egidijus BIELIŪNAS sa týmto vymenúva za sudcu Všeobecného súdu na obdobie od 1. septembra 2013 do 31. augusta 2019.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. júla 2013

            predseda

         R. KAROBLIS


title: 2011/41/EÚ: Rozhodnutie Rady z  18. januára 2011 , ktorým sa vymenúvajú traja holandskí členovia a šiesti holandskí náhradníci Výboru regiónov

text:
               22.1.2011

               SK

               Úradný vestník Európskej únie

               L 19/17

         ROZHODNUTIE RADY
   z 18. januára 2011,
   ktorým sa vymenúvajú traja holandskí členovia a šiesti holandskí náhradníci Výboru regiónov
   (2011/41/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ a 18. januára 2010 rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pani Annemarie JORRITSMOVEJ LEBBINKOVEJ, pani Luzette WAGENAAROVEJ KROONOVEJ a pána Roba BATSA sa uvoľnili tri miesta členov Výboru regiónov.

               (3)

               V dôsledku skončenia funkčného obdobia pani Ellie FRANSSENOVEJ, pána Joba COHENA, pani Rindy DEN BESTENOVEJ a pána Hendrikusa DE LANGEA sa uvoľnili štyri miesta náhradníkov.

               (4)

               V dôsledku vymenovania pána Hansa KOKA a pána Henka KOOLA za členov Výboru regiónov sa uvoľnia dve miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán H. A. J. (Hans) KOK, Burgemeester (starosta mesta 't Hof van Twente)

                           —

                           pán H. P. M (Henk) KOOL, Wethouder (člen mestskej rady mesta Haag)

                           —

                           pán S. B. (Sipke) SWIERSTRA, Gedeputeerde (člen výkonnej rady) provincie Drenthe

                     a

               b)

               za náhradníkov:

                           —

                           pán H. A. J. (Henk) AALDERINK, Burgemeester (starosta mesta Bronckhorst)

                           —

                           pán J. P. (Jean Paul) GEBBEN, Burgemeester (starosta mesta Renkum)

                           —

                           pán J. P. W. (Jan Willem) GROOT, Wethouder (člen mestskej rady mesta Amstelveen)

                           —

                           pani L. W. C. M. (Loes) van der MEIJS, Wethouder (členka mestskej rady mesta Doetinchem)

                           —

                           pán N. A. (André) van de NADORT, Burgemeester (starosta mesta Ten Boer)

                           —

                           pán F. (Frank) de VRIES, Wethouder (člen mestskej rady mesta Groningen).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. januára 2011

            Za Radu

            predseda

         Gy. MATOLCSY

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.


title: Rozhodnutie Rady (SZBP) 2017/82 zo 16. januára 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
               17.1.2017

               SK

               Úradný vestník Európskej únie

               L 12/90

         ROZHODNUTIE RADY (SZBP) 2017/82
   zo 16. januára 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1), a najmä na jeho článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. mája 2016 prijala rozhodnutie (SZBP) 2016/849.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1718 (2006) 17. decembra 2016 vypustil mená piatich plavidiel zo zoznamu osôb a subjektov, na ktoré sa vzťahujú reštriktívne opatrenia.

               (3)

               Príloha I k rozhodnutiu (SZBP) 2016/849 by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha I k rozhodnutiu (SZBP) 2016/849 sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 16. januára 2017

            Za Radu

            predsedníčka

         F. MOGHERINI

      (1)  Ú. v. EÚ L 141, 28.5.2016, s. 79.

      PRÍLOHA
      Plavidlá s číslami IMO uvedenými nižšie sa vypúšťajú zo zoznamu uvedeného v časti B (Subjekty) položke 20 prílohy I k rozhodnutiu (SZBP) 2016/849:

                  d)

                  Dawnlight 9110236

                  e)

                  Ever Bright 88 (J Star) 8914934

                  f)

                  Gold Star 3 (benevolence) 8405402

                  o)

                  Orion Star (Richocean) 9333589

                  w)

                  South Hill 5 9138680


title: 2006/1008/ES: Rozhodnutie Rady z  21. decembra 2006 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

text:
               28.12.2006

               SK

               Úradný vestník Európskej únie

               L 379/123

      ROZHODNUTIE RADY

   z 21. decembra 2006,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu
   (2006/1008/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   keďže:

               (1)

               Rada 29. mája 2006 prijala rozhodnutie 2006/379/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje rozhodnutie 2005/930/ES (2), a vytvára zoznam osôb a subjektov, na ktoré sa uvedené nariadenie vzťahuje.

               (2)

               Rada zistila, že určité ďalšie osoby, skupiny a subjekty spĺňajú podmienky ustanovené v článku 2 ods. 3 uvedeného nariadenia a mali by sa preto doplniť do tohto zoznamu,

         ROZHODLA TAKTO:
   Článok 1
   Osoby, skupiny a subjekty uvedené v prílohe sa doplnia do zoznamu osôb, skupín a subjektov, na ktoré sa vzťahuje nariadenie (ES) č. 2580/2001.
   Článok 2
   Toto rozhodnutie nadobúda účinnosť dňom jeho uverejnenia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 21. decembra 2006

            Za Radu

            predseda

         J. KORKEAOJA

      (1)  Ú. v. ES L 344, 28.12.2001, s. 70. Nariadenie naposledy zmenené a doplnené nariadením Komisie (ES) č. 1461/2006 (Ú. v. EÚ L 272, 3.10.2006, s. 11).

      (2)  Ú. v. EÚ L 144, 31.5.2006, s. 21.

      PRÍLOHA
      Rada zistila, že uvedené osoby, skupiny a subjekty sú zapojené do teroristických činností v zmysle článku 1 ods. 2 a 3 spoločnej pozície Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (1), a že príslušný vnútroštátny orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a mali by sa preto doplniť do zoznamu osôb, skupín a subjektov, na ktoré sa vzťahuje nariadenie Rady (ES) 2580/2001.
      I.   OSOBY

                  1.

                  AKHNIKH, Ismail (známy tiež ako SUHAIB; známy tiež ako SOHAIB), narodený 22.10.1982 v Amsterdam (Holandsko), číslo pasu (Holandsko) NB0322935,
                  (člen Hofstadgroep)

                  2.

                  AOURAGHE, Zine Labidine (známy tiež ako Halifi Laarbi MOHAMED; známy tiež ako Abed; známy tiež ako Abid; známy tiež ako Abu ISMAIL), narodený 18.7.1978 v Nador (Maroko), číslo pasu (Španielsko) ESPP278036,
                  (člen Hofstadgroep)

                  3.

                  BOUGHABA, Mohamed Fahmi (známy tiež ako Mohammed Fahmi BOURABA; známy tiež ako Mohammed Fahmi BURADA; známy tiež ako Abu MOSAB), narodený 6.12.1981 v Al Hoceima (Maroko),
                  (člen Hofstadgroep)

                  4.

                  BOUYERI, Mohammed (známy tiež ako Abu ZUBAIR; známy tiež ako SOBIAR; známy tiež ako Abu ZOUBAIR), narodený 8.3.1978 v Amsterdam (Holandsko),
                  (člen Hofstadgroep)

                  5.

                  EL FATMI, Nouredine (známy tiež ako Nouriddin EL FATMI; známy tiež ako Nouriddine EL FATMI, známy tiež ako Noureddine EL FATMI, známy tiež ako Abu AL KA'E KA'E; známy tiež ako Abu QAE QAE; známy tiež ako FOUAD; známy tiež ako FZAD; známy tiež ako Nabil EL FATMI; známy tiež ako Ben MOHAMMED; známy tiež ako Ben Mohand BEN LARBI; známy tiež ako Ben Driss Muhand IBN LARBI; známy tiež ako Abu TAHAR; známy tiež ako EGGIE), narodený 15.8.1982 v Midar (Maroko), číslo pasu (Maroko) N829139,
                  (člen Hofstadgroep)

                  6.

                  EL MORABIT, Mohamed, narodený 24.1.1981 v Al Hoceima (Maroko), číslo pasu (Maroko) K789742,
                  (člen Hofstadgroep)

                  7.

                  ETTOUMI, Youssef (známy tiež ako Youssef TOUMI), narodený 20.10.1977 v Amsterdam (Holandsko), preukaz totožnosti (Holandsko) č. LNB4576246,
                  (člen Hofstadgroep)

                  8.

                  HAMDI, Ahmed (známy tiež ako Abu IBRAHIM), narodený 5.9.1978 v Beni Said (Maroko), číslo pasu (Maroko) K728658,
                  (člen Hofstadgroep)

                  9.

                  WALTERS, Jason Theodore James (známy tiež ako Abdullah; známy tiež ako David), narodený 6.3.1985 v Amersfoort (Holandsko), číslo pasu (Holandsko) NE8146378,
                  (člen Hofstadgroep)

            II.   SKUPINY A SUBJEKTY

                  1.

                  Hofstadgroep

                  2.

                  TAK – Teyrbazen Azadiya Kurdistan, známa tiež ako Kurdistan Freedom Falcons (Sokoly za slobodu Kurdistanu), Kurdistan Freedom Hawks (Jastraby za slobodu Kurdistanu)

         (1)  Ú. v. ES L 344, 28.12.2001, s. 93.


title: Rozhodnutie Rady (EÚ) 2017/668 z 27. júna 2016 o uzavretí v mene Európskej únie a jej členských štátov Dodatkového protokolu k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Chorvátskej republiky k Európskej únii

text:
               8.4.2017

               SK

               Úradný vestník Európskej únie

               L 97/1

         ROZHODNUTIE RADY (EÚ) 2017/668
   z 27. júna 2016
   o uzavretí v mene Európskej únie a jej členských štátov Dodatkového protokolu k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 v spojení s článkom 218 ods. 6 druhým pododsekom písmenom a) bodom v),
   so zreteľom na Akt o pristúpení Chorvátskej republiky, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady (EÚ) 2015/1277 (2) bol Dodatkový protokol k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Chorvátskej republiky k Európskej únii (ďalej len „dodatkový protokol“) podpísaný s výhradou jeho uzavretia.

               (2)

               Dodatkový protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje Dodatkový protokol k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Chorvátskej republiky k Európskej únii (3).
   Článok 2
   Týmto sa predseda Rady poveruje určiť osobu(-y) splnomocnenú(-é) vykonať oznámenie stanovené v článku 12 ods. 2 dodatkového protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 27. júna 2016

            Za Radu

            predseda

         M. VAN DAM

      (1)  Súhlas zo 7. júna 2016.

      (2)  Ú. v. EÚ L 204, 31.7.2015, s. 1.

      (3)  Text dodatkového protokolu sa uverejní spolu s rozhodnutím o jeho podpise.


title: Rozhodnutie Rady z 21. apríla 2004 o uzatvorení dohody medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie

text:
Dôležité právne oznámenie

|

32004D0425

Úradný vestník L 150 , 30/04/2004 S. 0042 - 0045

		Rozhodnutie Radyz 21. apríla 2004o uzatvorení dohody medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie(2004/425/ES)RADA EURÓPSKE ÚNIE,so zreteľom na Zmluvu o založení Európskeho spoločenstva, najmä na jej článok 133 v spojitosti s článkom 300 ods. 2 prvý pododsek prvú vetu, ods. 3 prvý pododsek prvú vetu a ods. 4,so zreteľom na návrh Komisie,keďže:(1) Dohoda medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie (dohoda) bola podpísaná v mene spoločenstva 27. februára 2004 s výhradou jej uzavretia.(2) Mali by sa zaviesť vhodné vnútorné postupy na zabezpečenie dobrého fungovania dohody; je preto potrebné previesť na Komisiu právomoc vykonávať určité rozhodnutia na jej realizáciu.(3) Dohoda by sa mala schváliť,ROZHODLA TAKTO:Článok 1Dohoda medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie sa týmto schvaľuje v mene spoločenstva.Znenie dohody sa pripája k tomuto rozhodnutiu.Článok 2Predseda Rady sa týmto schvaľuje na vymenovanie osoby/osôb splnomocnenej/-ných na doručenie nóty v mene spoločenstva, ustanovenej v článku 21 ods. 1 dohody.Článok 31. Komisia, ktorej pomáha osobitný výbor vymenovaný Radou, zastupuje spoločenstvo v spoločnom výbore ustanovenom v článku 7 dohody a v každej pracovnej skupine, ktorá sa môže vytvoriť v súlade s článkom 7 ods. 4 dohody. Komisia môže po konzultácii s osobitným výborom pristupovať k oznamovaniam, výmenám informácií a žiadostiam o informácie špecifikovaných v dohode.2. Stanovisko spoločenstva s ohľadom na rozhodnutia, ktoré má urobiť spoločný výbor, určuje Komisia po konzultáciách s osobitným výborom.3. Rozhodnutie týkajúce sa ukončenia dohody v súlade s jej článkom 21 ods. 3 sa má vykonať Radou, konajúc na základe kvalifikovanej väčšiny, na návrh Komisie.V Luxemburgu 21. apríla 2004Za RadupredsedaJ. Walsh--------------------------------------------------


title: 2008/784/ES: Rozhodnutie Rady z  2. októbra 2008 , ktorým sa zakladá samostatný záväzok Čiernej Hory a pomerne znižuje záväzok Srbska v súvislosti s dlhodobými úvermi poskytnutými Spoločenstvom Štátnemu spoločenstvu Srbska a Čiernej Hory (bývalá Zväzová republika Juhoslávia) v súlade s rozhodnutiami 2001/549/ES a 2002/882/ES

text:
               10.10.2008

               SK

               Úradný vestník Európskej únie

               L 269/8

      ROZHODNUTIE RADY

   z 2. októbra 2008,
   ktorým sa zakladá samostatný záväzok Čiernej Hory a pomerne znižuje záväzok Srbska v súvislosti s dlhodobými úvermi poskytnutými Spoločenstvom Štátnemu spoločenstvu Srbska a Čiernej Hory (bývalá Zväzová republika Juhoslávia) v súlade s rozhodnutiami 2001/549/ES a 2002/882/ES
   (2008/784/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               V súlade s rozhodnutím Rady 2001/549/ES zo 16. júla 2001, ktorým sa poskytuje makrofinančná pomoc Zväzovej republike Juhoslávia (2), poskytlo Spoločenstvo Zväzovej republike Juhoslávia dlhodobý úver vo výške 225 mil. EUR s cieľom zabezpečiť udržateľnú platobnú bilanciu a posilniť rezervnú pozíciu krajiny. Komisia vyplatila úver v plnej výške v jednej splátke v októbri 2001.

               (2)

               V súlade s rozhodnutím Rady 2002/882/ES z 5. novembra 2002, ktorým sa poskytuje makrofinančná pomoc Zväzovej republike Juhoslávia (3), poskytlo Spoločenstvo Zväzovej republike Juhoslávia dlhodobý úver vo výške 55 mil. EUR s cieľom zabezpečiť udržateľnú platobnú bilanciu a posilniť rezervnú pozíciu krajiny. Komisia vyplatila úver v plnej výške v troch splátkach vo výške 10 mil. EUR vo februári 2003, 30 mil. EUR v septembri 2003 a 15 mil. EUR v apríli 2005.

               (3)

               Podľa Ústavnej charty Štátneho spoločenstva Srbska a Čiernej Hory prijatej 4. februára 2003 sa Zväzová republika Juhoslávia novo konštituovala ako Štátne spoločenstvo Srbska a Čiernej Hory.

               (4)

               Dňa 3. júna 2006 na základe článku 60 Ústavnej charty Štátneho spoločenstva Srbska a Čiernej Hory a po čiernohorskom referende z 21. mája 2006 prijal parlament Čiernej Hory vyhlásenie o nezávislosti krajiny, v ktorom sa uvádza, že Čierna Hora je nezávislý štát s úplnou právnou subjektivitou podľa medzinárodného práva.

               (5)

               Parlament Srbska prijal 5. júna 2006 rozhodnutie, v ktorom sa Srbsko určilo za následnícky štát Štátneho spoločenstva Srbska a Čiernej Hory.

               (6)

               Rada vo svojich záveroch z 12. júna 2006 vzala na vedomie vyhlásenie parlamentu Čiernej Hory a rozhodnutie parlamentu Srbska a uviedla, že Európska únia a členské štáty sa rozhodli rozvíjať ďalšie vzťahy s Čiernou Horou ako suverénnym a nezávislým štátom.

               (7)

               Čierna Hora a Srbsko uzatvorili 10. júla 2006 dohodu o úprave členstva v medzinárodných finančných organizáciách a o rozdelení finančných aktív a pasív, podľa ktorej by sa mali úvery poskytnuté v rámci makrofinančnej pomoci Zväzovej republike Juhoslávia alebo Štátnemu spoločenstvu Srbska a Čiernej Hory i naďalej splácať v pomere 90 % pre Srbsko a 10 % pre Čiernu Horu, pokiaľ sa na základe zásady konečného príjemcu nemajú použiť iné percentá.

               (8)

               Čierna Hora a Srbsko pokračujú prostredníctvom Centrálnej banky Čiernej Hory a Národnej banky Srbska v úplnom vykonávaní povinností dlhovej služby vyplývajúcich z úverových operácií Spoločenstva.

               (9)

               Podľa dodatku 4 k dohode z 10. júla 2006 medzi Čiernou Horou a Srbskom sa Čiernej Hore priradil celkový dlh vo výške 6 703 388,62 EUR vyplývajúci z úverov v rámci makrofinančnej pomoci.

               (10)

               Tieto dve krajiny plnia povinnosti dlhovej služby v súlade s rozdelením 90: 10 dohodnutým medzi nimi s výnimkou jednej operácie, ktorá sa spláca na základe zásady konečného príjemcu (99,47 % pre Srbsko a 0,53 % pre Čiernu Horu).

               (11)

               Vzhľadom na vzťahy vybudované medzi Európskou úniou a Čiernou Horou ako nezávislým štátom, najmä na európske partnerstvo zriadené rozhodnutím Rady 2007/49/ES z 22. januára 2007 o zásadách, prioritách a podmienkach zahrnutých v európskom partnerstve s Čiernou Horou (4), a na dlhé obdobie, počas ktorého sa majú uskutočňovať splátky, by sa Komisia mala splnomocniť na prijatie primeraných opatrení, aby sa povinnosti vyplývajúce z úverov poskytnutých podľa rozhodnutí 2001/549/ES a 2002/882/ES rozdelili medzi Čiernu Horu a Srbsko v pomere, na ktorom sa tieto dve strany dvojstranne dohodli.

               (12)

               Čierna Hora alebo Srbsko nebudú mať nárok na žiadnu dodatočnú výplatu makrofinančnej pomoci podľa tohto rozhodnutia.

               (13)

               Pred predložením svojho návrhu Komisia návrh konzultovala s Hospodárskym a finančným výborom.

               (14)

               Zmluva nestanovuje na prijatie tohto rozhodnutia žiadne iné právomoci ako právomoci podľa článku 308,

         ROZHODLA TAKTO:
   Článok 1
   1.   Čierna Hora preberá samostatný záväzok za splátky istiny a úrokov, ako aj za akékoľvek náklady a výdavky súvisiace so splácaním sumy 6 703 388,62 EUR z dlhodobých úverov Spoločenstva v celkovej výške 280 mil. EUR zaplatených Štátnemu spoločenstvu Srbska a Čiernej Hory (bývalej Zväzovej republike Juhoslávia) v súlade s rozhodnutiami 2001/549/ES a 2002/882/ES.
   2.   Komisia je po konzultácii s Hospodárskym a finančným výborom oprávnená podpísať na tento účel samostatnú úverovú zmluvu s orgánmi Čiernej Hory na sumy priradené Čiernej Hore, v podstate za podmienok stanovených v:

               —

               úverovej zmluve zo 17. septembra 2001 medzi Európskym spoločenstvom a Zväzovou republikou Juhoslávia,

               —

               úverovej zmluve z 13. decembra 2002 medzi Európskym spoločenstvom a Zväzovou republikou Juhoslávia,

               —

               doplňujúcej úverovej zmluve z 25. júla 2003 medzi Európskym spoločenstvom a Štátnym spoločenstvom Srbska a Čiernej Hory a

               —

               doplňujúcej úverovej zmluve zo 7. apríla 2005 medzi Európskym spoločenstvom a Štátnym spoločenstvom Srbska a Čiernej Hory.

         Predovšetkým úroková miera a termíny platby úrokov a splácania istiny sú rovnaké ako termíny uvedené v zmluvách o pôžičke, ktoré sú priložené k zmluvám uvedeným v tomto odseku.
   3.   Toto rozhodnutie neoprávňuje Čiernu Horu na žiadnu dodatočnú výplatu makrofinančnej pomoci od Spoločenstva.
   Článok 2
   1.   Po podpise samostatnej úverovej zmluvy medzi Spoločenstvom a Čiernou Horou uvedenej v článku 1 ods. 2 sa záväzky Srbska voči Spoločenstvu v jeho postavení následníckeho štátu Štátneho spoločenstva Srbska a Čiernej Hory zodpovedajúcim spôsobom znížia.
   2.   Komisia je oprávnená uzatvoriť so Srbskom dohovor s cieľom zmeniť a doplniť existujúce úverové zmluvy uvedené v článku 1 ods. 2.
   3.   Toto rozhodnutie neoprávňuje Srbsko na žiadnu dodatočnú výplatu makrofinančnej pomoci od Spoločenstva.
   Článok 3
   1.   Všetky súvisiace náklady a výdavky, ktoré vzniknú Spoločenstvu pri uzatvorení a výkone dohovoru ustanoveného v článku 1, znáša Čierna Hora.
   2.   Všetky súvisiace náklady a výdavky, ktoré vzniknú Spoločenstvu pri uzatvorení a výkone dohovoru ustanoveného v článku 2, znáša Srbsko.
   Článok 4
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Luxemburgu 2. októbra 2008

            Za Radu

            predseda

         X. BERTRAND

      (1)  Stanovisko z 2. septembra 2008 (zatiaľ neuverejnené v úradnom vestníku).

      (2)  Ú. v. ES L 197, 21.7.2001, s. 38.

      (3)  Ú. v. ES L 308, 9.11.2002, s. 25.

      (4)  Ú. v. EÚ L 20, 27.1.2007, s. 16.


title: Rozhodnutie Rady zo 16. júna 2016, ktorým sa predlžuje funkčné obdobie náhradníčky predsedu odvolacieho výboru Úradu Spoločenstva pre odrody rastlín

text:
               21.6.2016

               SK

               Úradný vestník Európskej únie

               C 223/5

         ROZHODNUTIE RADY
   zo 16. júna 2016,
   ktorým sa predlžuje funkčné obdobie náhradníčky predsedu odvolacieho výboru Úradu Spoločenstva pre odrody rastlín
   (2016/C 223/06)
   RADA EURÓPSKEJ ÚNIE,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 47 ods. 1,
   keďže:

               (1)

               Rozhodnutím z 12. júla 2011 (2) Rada vymenovala pani Sari Kaarinu HAUKKAOVÚ za náhradníčku predsedu odvolacieho výboru Úradu Spoločenstva pre odrody rastlín (ďalej len „úrad“).

               (2)

               Funkčné obdobie pani Sari Kaariny HAUKKAOVEJ skončí 14. októbra 2016.

               (3)

               Komisia dňa 4. mája 2016, v nadväznosti na kladné stanovisko správnej rady úradu, navrhla predĺžiť funkčné obdobie pani Sari Kaariny HAUKKAOVEJ,

         PRIJALA TOTO ROZHODNUTIE:
   Článok 1
   Funkčné obdobie pani Sari Kaariny HAUKKAOVEJ ako náhradníčky predsedu odvolacieho výboru Úradu Spoločenstva pre odrody rastlín sa týmto predlžuje na obdobie piatich rokov s účinnosťou od 15. októbra 2016.
   Článok 2
   Predseda správnej rady úradu sa poveruje prijatím všetkých opatrení potrebných na vykonanie článku 1.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 16. júna 2016

            Za Radu

            predseda

         L. F. ASSCHER

      (1)  Ú. v. ES L 227, 1.9.1994, s. 1.

      (2)  Rozhodnutie Rady z 12. júla 2011, ktorým sa vymenúva náhradníčka predsedu odvolacieho výboru Úradu Spoločenstva pre odrody rastlín (Ú. v. EÚ C 209, 15.7.2011, s. 17).